Factorial és una empresa que ofereix software i assessoria laboral per a petites i mitjanes empreses.
L'objectiu de Factorial és que els seus clients puguin eliminar totes les tasques administratives involucrades en la gestió de personal i es puguin ocupar de tenir cura dels seus treballadors.
Més de 20.000 empreses fan servir Factorial a tot el món, tot i que la majoria de clients estan a l'estat espanyol.
La idea sorgeix de tres emprenedors (Jordi Romero, Pau Ramon i Bernat Farrero) amb experiència creant empreses tecnològiques i havent patit els reptes de gestionar equips sense el suport de la tecnologia.
Tot i que existeixen solucions per a les àrees de màrqueting, vendes, desenvolupament de producte i finances, els tres fundadors vam patir la frustració de no trobar bones solucions per a la gestió dels recursos humans.
Combinat amb el volum de mercat global de més de 200.000.000.000 €, vam decidir crear una empresa que solucionés aquest problema amb tecnologia.
Quins passos vau seguir fins a tenir operativa la web?
Factorial va començar a l'estiu de 2016.
Al cap de només un mes de desenvolupament de producte i de negoci ja hi havia la primera versió operativa amb els primers usuaris.
A partir d'aquí l'equip ha anat iterant a base de parlar amb milers de responsables de recursos humans i prioritzant funcionalitats que tinguin el major impacte en els seus problemes del dia a dia.
Quins han estat els moments més complicats fins ara?
Donada l'ambició del projecte sempre hem apostat per ser molt agressius en el desenvolupament de producte, el que vol dir que hem invertit la majoria del capital en formar un equip de desenvolupadors i dissenyadors de producte.
Això en alguns moments ens ha dut a situacions de tensió de tresoreria important.
Per sort hem aconseguit comptar amb molt bons socis, des de business angels fins a fons de capital risc internacionals.
Veure com l'esforç és reconegut amb un creixement d'usuaris i de clients accelerant, amb la validació dels primers clients i d'inversors que validen les hipòtesis del model de negoci.
Quins objectiu teniu a curt termini?
Captació de clients i desenvolupament de producte.
A curt termini estem enfocats en servir el mercat espanyol amb una solució integral d'assessoria laboral basada en una plataforma de software que permet a les Pimes tenir control absolut de tot: eliminar temps perdut en burocràcia, reduir errors i facilitar informació per prendre millors decisions com a empresa.
Internacionalitzar el producte per poder servir diferents mercats arreu del món, i captar clients en aquests nous mercats.
Fins ara esteu implantats en el mercat espanyol.
Voleu créixer en el mercat europeu?
Sí, ja tenim milers d'usuaris gratuïts d'arreu, tant a Europa com a la resta del mon.
Estem en fase de recerca de diferents mercats per escollir on hi ha l'oportunitat més gran.
Esteu satisfets que el fons suec d'inversió Creandum hagi invertit en la darrera ronda d'inversió que heu fet?
Creandum és el fons de capital risc número 1 a Europa en termes de retorns pels seus inversors.
També es van unir a la inversió el fons de Berlin Point Nine Capital, número 1 en la indústria del SaaS (Software as a Service) i K Fund, el fons més innovador d'Espanya.
El fet d'haver incorporat aquests tres socis a l'empresa és una validació del potencial d'aquesta.
Estem molt satisfets de la qualitat dels socis i de la manera de treballar de les persones que hi ha al darrere.
Quin consell donaríeu a un emprenedor que està creant el seu negoci?
Que treballi molt dur detectant els problemes que existeixen avui al món i que parlin amb centenars de persones afectades pel problema que decideixin atacar.
Que defineixin molt bé la demografia d'aquests potencials clients i iterin molt ràpidament en la creació de solucions, per poder aplicar el feedback d'aquestes empreses i convertir-les en clients el més ràpid possible.